**Spits Finland** ialah satu baka anjing yang berasal dari Finland. Baka ini pada asalnya dilatih untuk memburu semua jenis buruan daripada tupai dan rodensia lain hingga beruang. Ia merupakan "anjing penuding penyalak", yang menyatakan kedudukan buruan dengan menyalak dan menarik perhatian haiwan buruan kepada dirinya, lalu membolehkan pendekatan lebih mudah untuk si pemburu. Tujuan pemburuan asalnya adalah untuk menuding buruan yang berlari ke pokok, seperti *grouse*, dan *capercaillie*, tetapi juga baik untuk pemburuan elk. Sesetengah individu telah diketahui pergi mengejar beruang. Di tanah airnya, baka ini kebanyakannya masih digunakan sebagai anjing pemburu. Baka ini biasanya ramah dan baik dengan kanak-kanak. Maka, ia sesuai untuk kehidupan rumah. Spits Finland telah menjadi anjing kebangsaan Finland sejak tahun 1979.

Zuriat
------

Kedekatan genetik hampir semua baka anjing dengan serigala kelabu adalah kerana percampuran. Walau bagaimanapun, beberapa baka anjing Artik menunjukkan kedekatan genetik, oleh sebab percampuran, dengan serigala Taymyr dari Asia Utara yang kini pupus. Baka-baka ini dikaitkan dengan latitud tinggi - laika Karelia-Finland, *husky* Siberia, dan anjing Greenland yang juga berkaitan dengan populasi manusia Artik, dan secara kurang ketara dengan *shar pei*. Graf percampuran bagi anjing Greenland menunjukkan penyuaian terbaik bagi 3.5% bahan kongsi. Walau bagaimanapun, perkadaran keleluhuran yang berjulat antara 1.4% dengan 27.3% adalah tekal dengan data. Ini menunjukkan percampuran antara populasi serigala Taymyr dengan populasi leluhur anjing bagi keempat-empat baka latitud tinggi ini. Introgresi ini dapat memberi anjing awal yang tinggal di latitud tinggi variasi fenotip yang bermanfaat untuk adaptasi terhadap persekitaran baharu dan mencabar. Ini juga menunjukkan bahawa keleluhuran bagi baka anjing zaman kini diturunkan dari lebih daripada satu kawasan.

Maklumat selanjutnya: Asal usul anjing bela jinak § Baka Artik

Sejarah
-------

Spits Finland dari tahun 1915
Spits Finland diandaikan dikembangkan daripada anjing jenis spits yang datang dari Rusia tengah dengan penghijrah pada 3,000 tahun lalu. Suku-suku kecil rimbawan ini bergantung pada anjing mereka untuk membantu dalam pemerolehan makanan dan kebolehan perburuan cemerlang spits Finland menjadikannya pilihan kegemaran.

Menjelang tahun 1880, apabila cara pengangkutan maju mempertemukan pelbagai orang dan anjing mereka bersama-sama, spits Finland mengawan dengan baka anjing lain dan semakin pupus sebagai baka tersendiri. Pada sekitar masa itu, ahli sukan Finland dari Helsinki bernama Hugo Roos memerhatikan spits Finland asli tulen semasa perburuan di hutan-hutan utara. Beliau menyedari banyak sifat baka spits Finland tulen dan mengambil keputusan untuk memilih anjing yang merupakan contoh tidak tercemar bagi spits Finland sejati untuk mencuba memulihkan baka ini. Pembiakbakaan cermat selama tiga puluh tahun menghasilkan spits Finland moden; anjing ini merupakan keturunan bagi ternakan asasi asli beliau.

Kelab Kenel Finland telah menyemak piawaian baka sebanyak enam kali dan versi terkini disahkan pada tahun 1996. Pada tahun 1979, semasa kelab merayakan ulang tahun ke-90-nya, spits Finland diisytiharkan sebagai baka anjing kebangsaan Finland. Kelab ini juga berusaha untuk menyertakan pengalaman perburuan dengan spits Finland dalam Senarai Warisan Kebudayaan Tak Ketara UNESCO.

Penampilan
----------

Pengakuran benar ialah tubuh segi empat sama, yang bermaksud bahawa panjang tubuh adalah sama atau lebih pendek sedikit berbanding dengan tinggi dari paras kelasa ke tanah. Panjang tubuhnya diukur dari titik bahu atau dada hadapan di hadapan kelasa ke pinggul. Betina biasanya lebih panjang sedikit di belakang berbanding dengan jantan. Kedua-dua jantina patut terlihat lebih panjang sedikit pada tungkai berbanding dengan belakang.

Kuku embun dapat muncul pada kaki hadapan dan/atau kaki belakang. Jika cakar belakang muncul, cakar tersebut patut ditanggalkan. Kuku embun hadapan dapat ditanggalkan, jika diingini.

### Bulu

Spits Finland mempunyai lapis bulu ganda tipikal yang terdiri daripada lapis bulu bawah lembut dan padat dan rerambut pengawal panjang dan kawal yang dapat berukuran sepanjang 2.5–5 sentimeter (0.98–1.97 in). Lapis bulu luar tidak patut melebihi 2.5 sentimeter (0.98 in) pada lingkaran bulu. Lapis bulunya patut lebih kaku, lebih padat, dan lebih panjang di leher, di belakang, di belakang paha, dan pada rumbai ekor, lebih pendek di kepala dan di tungkai. Anjing jantan patut memiliki lapis bulu lebih panjang sedikit dan lebih kasar berbanding dengan anjing betina yang mempunyai lapis bulu lebih halus sedikit.

Rumbai ekor adalah penting untuk penampilan menyeluruh bagi anjing namun tidak patut terlalu panjang. Bulu ekor panjang berumbai tanpa zat dapat memnghasilkan rupa selekeh. Tambahan pula, set ekor adalah penting dan spits Finland patut dapat menggerakkan ekornya dari satu sisi ke sisi lain. Kebanyakan spits Finland mempunyai sisi pilihan dan hal ini tidak salah.

Penjagaan betul bagi lapis bulu adalah paling penting. Spits Finland menggugurkan lapis bulu bawahnya dua kali setahun. Ada kewajipan untuk para pemilik untuk memberus untuk menanggalkan lapis bulu bawah lama supaya lapis bulu baharu dapat tumbuh dengan betul. Walaupun anjing mungkin kelihatan gebu dan penuh, lapis bulu bawah berlebihan dapat menyebabkan masalah kulit serius.

Dalam gelanggan pertunjukan, lapis bulu patut ditunjukkan sebagi lapis bulu sepenuhnya semula jadi; pemberusan lapis bulu diterima, tetapi pemendekan tidak diizinkan, malah untuk misai pun tidak diizinkan. Walau bagaimanapun, sebarang lapis bulu bawah berlebihan patut ditanggalkan. Sesetengah pempamer memilih untuk menunjukkan anjing dengan lapis bulu bawah berlebihan untuk membuat lapis bulu anjing berkenaan kelihatan lebih lebat. Kegagalan untuk menanggalkan lapis bulu bawah dianggap sebagai pengabaian oleh sesetengah hakim yang lebih memilih lapis bulu bersih dan tersikat. Lagi satu pengecualian ialah bulu yang di bawah tapak kaki. Bulu di bawah kaki serta kuku kaki patut dipotong dengan elok untuk pertunjukan.

### Warna

Setem pos tahun 1989 yanbg menggambarkan spits Finland
Anak anjing kerap diperihalkan kelihatan serupa dengan anak rubah merah. Ia lahir dengan warna kelabu gelap, hitam, perang, atau perang kekuning-kuningan dengan sebahagian besar hitam. Anak anjing berwarna perang kekuning-kuningan atau yang dengan sebahagian besar putih di dada kurang diutamakan untuk tujuan pertunjukan. Warna anjing dewasa dapat ditaksir oleh pembiak baka berpengalaman pada waktu kelahiran, namun untuk masa itu juga, warnanya mungkin berubah sedikit sebaik anak anjing membesar.

Warna dewasa biasanya merah keemasan dengan variasi antara kuning madu cair dengan merah berangan gelap. Tiada keutamaan untuk cahaya warna tertentu selagi warnanya cerah dan jelas tanpa sebarang sentuhan kesuraman. Lapis bulunya tidak patut langsung berwarna padu. Lapis bulunya patut bercahaya warna tanpa sebarang perubahan warna jelas. Lapis bulunya biasanya mempunyai cahaya warna paling gelap di belakang banjing, beransur-ansur menjadi lebih cerah di sekitar dada dan perut. Lapis bulu bawahnya mesti sentiasa berwarna lebih cerah daripada lapis bulu atas, namun tidak diizinkan berwarna putih. Tompok putih kecil, yang tidak lebih lebar daripada 1.5 sentimeter (0.59 in), diizinkan di dada, dan hujung putih di kaki diterima, namun tidak diutamakan.

Hidung, bibir, dan pinggir mata patut sentiasa hitam.

### Tinggi dan berat

Tinggi pada paras kelasa (piawaian baka American Kennel Club):

* Jantan: 44.5–50.8 sentimeter (17.5–20.0 in)
* Betina: 39.4–45.7 sentimeter (15.5–18.0 in)

Berat:

* Jantan: 12–14 kg (26–31 lb)
* Betina: 7.3–10 kg (16–22 lb)

Perangai
--------

Baka ini aktif, berwaspada, dan bersemangat. Ia memerlukan sekali atau dua kali sesi berjalan setiap hari dan bakal menjadi agak kurang aktif di ruangan dalam. Baka ini tidak menyesuaikan diri dengan baik terhadap situasi kehidupan hanya berkenel; ia memerlukan keseimbangan antara senaman di luar dengan waktu main di dalam bersama dengan keluarga.

Spits Finland dipertimbangkan untuk berinteraksi dengan baik sesama orang dan ia terutamanya baik dengan kanak-kanak. Ia sentiasa bersedia untuk bermain dengan kanak-kanak tetapi jika diabaikan, ia selalu berjalan menjauh. Sebagaimana dengan anjing lain, kanak-kanak muda dan anjing patut sentiasa dipantau apabila bersama. Ia merupakan baka berdikari dan bakal terikat dengan keluarganya sementera menjauh daripada orang asing. Spits Finland cenderung menjadi bersikap pelindung; jantan memiliki trait dominasi berbanding dengan betina.

Most Finnish Spitzes get along well with other dogs in the house. They are bred as a hunting dog and thus are unreliable around small animals and pet birds, but on an individual basis may live well with cats, especially if they are raised with them.

### Salakan

The breed barks at anything perceived to be out of the ordinary. Barking is a major part of their hunting activities. In Finland, these dogs are prized for their barking abilities, which can range from short, sharp barks to many barks per minute that sound like a yodel. The Finnish Spitz can bark as many as 160 times per minute. In Scandinavia, a competition is held to find the "King of the Barkers." In Finland, their barking ability in the field must be proven before a conformation championship can be earned.

Apabila digunakan sebagai teman perburuan, salakan ialah cara untuk mengisyaratkan pemburu bahawa anjing telah mengesan lokasi mangsa di dalam hutan. Ia dapat dilatih untuk mengurangkan jumlah salakan, namun salakannya menjadikannya anjing penjaga cemerlang.

### Pelatihan

Spits Finland ialah anjing berdikari, bersungguh-sungguh, dan cerdas. Ia paling baik dilatih dengan suara dan sentuhan lembut. Baka ini tidak berespons dengan baik terhadap kaedah pelatihan kasar. Ia patut dilatih dengan sentuhan ringan dan kaedah pengukuhan positif. Dengan kesabaran dan ketenangan namun juga pengendalian teguh, spits Finland dapat menjadi pendamping menakjubkan.

Kesihatan
---------

Spits Finland secara tipikal ialah baka sangat singat, dengan sedikit sahaja kebimbangan kesihatan umum. Walau bagaimanapun, para pembiak baka patut dirujuk untuk memahami prevalens kecelaruan spesifik pada baka ini. Yang di bawah merupakan senarai pendek bagi hal yang diketahui berlaku:

* Displasia siku
* Epilepsi

Faktor-faktor yang dikaitkan dengan epilepsi idiopati pada spits Finland merupakan umur (<4 tahun), bilangan kali makan sehari, pendedahan kepada situasi pencetus stres ekstrem (perburuan), dan seks. Epilepsi lebih prevalen pada anjing jantan berbanding dengan anjingbetina. Anjing yang menghidap epilepsi idiopati ditemukan memiliki perwatakan murung, gemuruh, dan ternyahpeka.
* Displasia pinggul
* Kehelan tempurung lutut

Jangka hayat media ialah kira-kira 11.2 tahun.

Lihat juga
----------

* Senarai baka anjing

Catatan
-------

1. ↑  Jawi: ‏سڤيت‌س فينلند‎code: ms is deprecated ‎; Suomi: *suomenpystykorva*code: fi is deprecated ; Svensk: *finsk spets*code: sv is deprecated ; bahasa Inggeris: *Finnish spitz*code: en is deprecated

Rujukan
-------

1. 1 2  Morris, hlm. 316.
2. ↑  Freedman, A. H.; Gronau, I.; Schweizer, R. M.; Ortega-Del Vecchyo, D.; Han, E.; Silva, P. M.; Galaverni, M.; Fan, Z.; Marx, P.; Lorente-Galdos, B.; Beale, H.; Ramirez, O.; Hormozdiari, F.; Alkan, C.; Vilà, C.; Squire, K.; Geffen, E.; Kusak, J.; Boyko, A. R.; Parker, H. G.; Lee, C.; Tadigotla, V.; Siepel, A.; Bustamante, C. D.; Harkins, T. T.; Nelson, S. F.; Ostrander, E. A.; Marques-Bonet, T.; Wayne, R. K.; Novembre, J. (2014). "Genome Sequencing Highlights the Dynamic Early History of Dogs". *PLOS Genetics* (dalam bahasa Inggeris). **10** (1): e1004016. doi:10.1371/journal.pgen.1004016. PMC 3894170. PMID 24453982.
3. ↑  Skoglund, P.; Ersmark, E.; Palkopoulou, E.; Dalén, L. (2015). "Ancient Wolf Genome Reveals an Early Divergence of Domestic Dog Ancestors and Admixture into High-Latitude Breeds". *Current Biology* (dalam bahasa Inggeris). **25** (11): 1515–9. doi:10.1016/j.cub.2015.04.019. PMID 26004765.
4. 1 2  The American Kennel Club, hlm. 508.
5. ↑  Nicholas, hlm. 6.
6. 1 2 3 4 5  Cavill, Angela (2004). "The Finnish Spitz". *Finnish Spitz* (dalam bahasa Inggeris). Diarkibkan daripada yang asal pada 12 Mac 2016. Dicapai pada 1 Januari 2024.
7. ↑  Antti Aarnio; Kaija Unhola. "The Finnish Spitz is bred from a native landrace". *Muzium Anjing Finland* (dalam bahasa Inggeris). Kelab Kenel Finland. Dicapai pada 1 Januari 2024.
8. ↑  "Official Breed Standard". *New Zealand Kennel Club* (dalam bahasa Inggeris). Dicapai pada 1 Januari 2024. Feet: Preferably round. Hind dew claws are always removed. Removal of front dew claws optional.
9. 1 2  "AKC MEET THE BREEDS®: Finnish Spitz" (dalam bahasa Inggeris). American Kennel Club. Dicapai pada 1 Januari 2024.
10. ↑  Cunliffe, hlm. 19
11. ↑  Nicholas, hlm. 24
12. ↑  Cunliffe, hlm. 21
13. 1 2  Nicholas, hlm. 26
14. ↑  Cunliffe, hlm. 20
15. ↑  "Phenotype, inheritance characteristics, and risk factors for idiopathic epilepsy in Finnish Spitz dogs | Viitmaa, R. (2013). Phenotype, inheritance characteristics, and risk factors for idiopathic epilepsy in Finnish Spitz dogs. Journal of the American Veterinary Medical Association. 243(7), 1001–1009" (dalam bahasa Inggeris). doi:10.2460/javma.243.7.1001.
16. ↑  "Individual Breed Results for Purebred Dog Health Survey" (dalam bahasa Inggeris). The Kennel Club. 2004. Diarkibkan daripada yang asal pada 4 Mei 2007. Dicapai pada 1 Januari 2024.

Bacaan lanjut
-------------

* Morris, Desmond. (2001). *Dogs:The Ultimate Dictionary of Over 1,000 Dog Breeds* (Inggeris). Trafalgar Square Publishing. ISBN 1-57076-219-8.
* The American Kennel Club. (1997). *The Complete Dog Book* (edisi ke-19) (Inggeris). Howell Book House. ISBN 0-87605-148-4.
* Nicholas, Anna Katherine. (1990). *Finnish Spitz* (Inggeris). T.F.H. Publications. ISBN 0-86622-783-0.
* Cunliffe, Juliette. (2003). *Finnish Spitz: Special Rare-Breed Edition* (Inggeris). Kennel Club Books. ISBN 1-59378-361-2.

Pautan luar
-----------

* Kategori berkenaan Spits Finland di Wikimedia Commons
* Persatuan Spits Finland United Kingdom (Inggeris)
* Tapak Rasmi American Kennel Club (Inggeris)
* Kelab Spits Finland Amerika Syarikat (Inggeris)
* Direktori Spits Finland (Inggeris)
* Soalan Lazim (Inggeris)

| * l
* b
* s
Anjing berasal dari Finland |
| --- |
| Ekstan | 
* Anjing beruang Karelia
* Anjing gembala Lapland
* Anjing laika Karelia-Finland
* Anjing laika Rusia-Eropah
* Anjing Lap Finland
* Anjing pemburu Finland
* Spits Finland
* Anjing Tamaskan

 | Finland |
| Pupus | 
* Anjing anjing laut Seskar
* Anjing gembala biri-biri Lapland

 |

| * l
* b
* s
Anjing jenis spits mengikut seksyen FCI |
| --- |
| Anjing Tarikan Nordik | 
* Anjing Greenland
* *Husky* Siberia
* Malamut Alaska
* Anjing Samoyed

 |
| Anjing Pemburu Nordik | 
* Anjing beruang Karelia
* Anjing Jämtland
* Laika Rusia-Eropah
* Laika Siberia Barat
* Laika Siberia Timur
* Anjing pemburu elk Norway
* Anjing pemburu elk Norway hitam
* Anjing pufin Norway
* Spits Finland
* Spits Norrbotten

 |
| Anjing Penjaga dan Gembala Nordik | 
* *Buhund* Norway
* Anjing gembala Iceland
* Anjing gembala Lapland
* Anjing gembala Sweden
* Anjing Lap Finland
* Anjing Lap Sweden

 |
| Spits Eropah | 
* Anjing Kees
* Anjing Pomerania
* Anjing rubah kecil Itali
* Spits Jerman
* Spits Kecil
* Spits Sederhana

 |
| Spits Asia dan baka berkaitan | 
* Anjing Akita
* Anjing Akita Amerika
* Anjing Bangkaew Thai
* *Chow chow*
* Anjing Eurasia
* Anjing Hokkaido
* Anjing Jindo Korea
* Anjing Kai
* Anjing Kishu
* *Shar pei*
* *Shiba inu*
* Anjing Shikoku
* Spits Jepun

 |
| Tidak dikategorikan oleh FCI sebagai Spits  (dalam kumpulan/subkumpulan lain atau tidak diakui) | 
* *Corgi* Wales Cardigan (FCI: Gembala)
* *Corgi* Wales Pembroke (FCI: Gembala)
* Anjing Eskimo Amerika
* Anjing Eskimo Kanada
* *Husky* Alaska
* *Husky* Labrador
* *Husky* Sungai Mackenzie
* Anjing Kanaan (FCI: Primitif)
* Anjing Kintamani
* *Klee kai* Alaska
* Anjing Inuit Utara
* *Nureongi*
* Anjing Pungsan
* *Schipperke* (FCI: Gembala)
* Spits Denmark
* Spits India
* Anjing Tamaskan
* Anjing tarikan Siberia Seppala

 |
| Baka pupus | 
* Anjing anjing laut Seskar
* Anjing beruang Tahltan
* Anjing Guejae
* *Husky* Sakhalin
* Anjing Orang Asli Hare
* Spits Gembala
* Anjing wul Salish

 |